cyanic-selkie/wikianc huggingface dataset:
Μάρκους Ομοφούμα
Βιογραφία
Την 1η Μαΐου 1999, ο 25χρονος Ομοφούμα απελάθηκε από την Αυστρία. Τρεις αστυνομικοί τον έβαλαν σε αεροπλάνο, που μετέφερε η Balkan Airlines για τη Σόφια. Επειδή αντιστεκόταν, τον έδεσαν και τον φίμωσαν και τον καθήλωσαν στο κάθισμα του αεροπλάνου. Η ταινία που χρησιμοποιήθηκε για να τον δέσουν δεν ελέγχθηκε καθ' όλη τη διάρκεια της πτήσης και δεν του επέτρεπε να αναπνεύσει. Πέθανε οδυνηρά κατά την διάρκεια μιας ώρας πτήσης. Ο θάνατός του έγινε αντιληπτός κατά την προσγείωση στη Σόφια. Είχε μια κόρη.
Επακόλουθα του θανάτου του Ομοφούμα
μικρογραφία|Μνημείο Μάρκους Ομοφούμα (Βιέννη), 2003 Ο θάνατος του Ομοφούμα προκάλεσε κύμα διαμαρτυριών μεταξύ της αφρικανικής κοινότητας στην Αυστρία και κέρδισε την προσοχή των μέσων ενημέρωσης στην Αυστρία. Η μεγαλύτερη διαμαρτυρία έγινε στις 8 Μαΐου 1999 στη Βιέννη. Η ταμπλόιντ εφημερίδα Kronen Zeitung επικρίθηκε για τη ρατσιστική κάλυψη της υπόθεσης, δικαιολογώντας τις ενέργειες των αστυνομικών και κατηγορώντας τον Ομοφούμα για συμμετοχή σε εγκληματικές δραστηριότητες. Πολλοί από τους διαδηλωτές συνελήφθησαν σε αστυνομική επιχείρηση κατά της διακίνησης ναρκωτικών, που ξεκίνησε το Υπουργείο Εσωτερικών στις 27 Μαΐου 1999, με την ονομασία «Επιχείρηση Άνοιξη».
Οι τρεις αστυνομικοί, που ευθύνονται για τον θάνατό του τέθηκαν σε αναστολή από τα καθήκοντά τους, αλλά τον Φεβρουάριο του 2001 η αναστολή άρθηκε. Το 2002, καταδικάστηκαν σε φυλάκιση 8 μηνών για «ανθρωποκτονία εξ αμελείας υπό ιδιαίτερα επικίνδυνες συνθήκες». Οι υπερασπιστές των αστυνομικών υποστήριξαν ότι ο ίδιος ο Ομοφούμα είχε ευθύνη για τον θάνατό του, επειδή είχε αντισταθεί στην απέλασή του. Και οι τρεις θα μπορούσαν να συνεχίσουν τα καθήκοντά τους ως αστυνομικοί. Το 2009, δύο από αυτούς εξακολουθούσαν να εργάζονται ως αστυνομικοί, ενώ ο ένας συνταξιοδοτήθηκε. Η τιμωρία επικρίθηκε από ακτιβιστές και οργανώσεις ανθρωπίνων δικαιωμάτων ως πολύ χαμηλή.
Σε απάντηση στην υπόθεση, τον Ιούλιο του 1999 ιδρύθηκε ένα συμβουλευτικό συμβούλιο για τα ανθρώπινα δικαιώματα στο Volksanwaltschaft. Το συμβούλιο υποτίθεται ότι θα δώσει συστάσεις στο Υπουργείο Εσωτερικών της Αυστρίας.
Ο θάνατος του Ομοφούμα και η ήπια τιμωρία των αστυνομικών έγιναν σύμβολο για αντιρατσιστικά κινήματα και ακτιβιστές στην Αυστρία. Ακόμη και για τη 10η επέτειο του θανάτου του, οργανώθηκαν διαδηλώσεις στη Βιέννη.
Δολοφονία της Πέγκυ Τζόνσον
Η  Πέγκυ Λιν Τζόνσον, (Αγγλικά: Peggy Lynn Johnson, 4 Μαρτίου 1976 - 20 Ιουλίου 1999) γνωστή επίσης με το επίθετο Σρόντερ, ήταν μια νεαρή Αμερικανίδα η οποία δολοφονήθηκε στις 20 Ιουλίου του 1999 και το πτώμα της ανακαλύφθηκε την επόμενη μέρα στην πόλη Ρέιμοντ, της Κομητείας Ρασίν, στο Ουισκόνσιν. Για 20 χρόνια η ταυτότητα της ήταν άγνωστη, και γι' αυτό της δόθηκε το ψευδώνυμο η "Άγνωστη γυναίκα της Κομητείας Ρασίν".
Ανακάλυψη
Στις 21 Ιουλίου 1999, ένας άντρας μαζί με την κόρη του, έβγαλαν βόλτα τα σκυλιά της οικογένειας. Καθώς περπατούσαν κατά μήκος ενός αγροτικού δρόμου, στην 92ης οδού στο Ρέιμοντ του Ουισκόνσιν, στις πρώτες σειρές ενός χωραφιού με καλαμπόκι, ανακάλυψαν το πτώμα μια νεαρής γυναίκας. Τα τραύματα της άγνωστης ήταν εμφανή και το δεξί της χέρι φαινόταν να είναι σπασμένο, λόγω του ότι ήταν λυγισμένο «αφύσικα» πίσω από την πλάτη της.
Το σώμα ήταν ντυμένο με ένα γκρι πουκάμισο δυτικού τύπου με κόκκινα λουλούδια. Μετά από επικοινωνία με τον κατασκευαστή του ενδύματος, μαθεύτηκε ότι αυτός ο τύπος πουκάμισου πουλήθηκε για πρώτη φορά το 1984. Φορούσε επίσης ένα μαύρο φούτερ. Δεδομένου ότι δεν βρέθηκαν άλλα ρούχα και παπούτσια, οι ερευνητές υπέθεσαν ότι το θύμα δολοφονήθηκε άλλου και αργότερα μεταφέρθηκε σε αυτή την τοποθεσία. Επειδή έβρεχε τη νύχτα που ρίχτηκε το σώμα της στο χωράφι, βρέθηκαν ελάχιστα στοιχεία για τον δράστη, αν και είχε τοποθετηθεί στο σημείο περίπου 12 ώρες νωρίτερα. Ο άντρας που ανακάλυψε το πτώμα και συνήθιζε να περπατά στην περιοχή το επιβεβαίωσε αυτό, καθώς στην κατάθεση του δήλωσε ότι το πτώμα δεν είχε βρεθεί στο σημείο την προηγούμενη ημέρα. Επιπλέον, με βάση κάποια σημάδια στο σώμα της γυναίκας και στο έδαφος, φάνηκε να έχει συρθεί περίπου 8 μέτρα από την άκρη του δρόμου.
Κατά την αυτοψίας παρατηρήθηκαν πολλαπλά τραύματα σε όλο το σώμα της και διαπιστώθηκε ότι είχε υποσιτιστεί για αρκετές εβδομάδες και είχε υποστεί μακροχρόνια σωματική κακοποίηση. Επιπλέον υπέφερε από λοίμωξη στον αριστερό της αγκώνα και υπήρχαν ενδείξεις ότι είχε δεχτεί σεξουαλική επίθεση. Εντοπίστηκαν επίσης πιθανά χημικά εγκαύματα στο 25% του σώματος της και παρατηρήθηκε ένα μεγάλο τραύμα που φαίνεται να προκλήθηκε από τριβή του σώματος της στο οδοστρώματα. Η μύτη της ήταν σπασμένη, όπως και αρκετά από τα πλευρά της, και το ένα της αυτί είχε παραμορφωθεί και είχε αφύσικο σχήμα και γρατζουνιές. Εντούτοις διαπιστώθηκε ότι κάποια από τα τραύματα της έγιναν μετά το θάνατο της. Επίσης, μερικά από τα δόντια της έλειπαν, ενώ οι μπροστινοί κοπτήρες της προεξείχαν από το στόμα της. Επιπλέον υπήρχαν σημάδια κακής στοματικής υγιεινής καθώς η άγνωστη υπέφερε από σοβαρή τερηδόνα.
Επιπλέον, η εξέταση έδειξε ότι η γυναικά μπορεί να ήταν άτομο με νοητική αναπηρία. Πιστεύεται ότι ήταν πιθανότατα 18 έως 35 ετών. Τα μαλλιά της ήταν σγουρά και πάνω από τους ώμους σε μάκρος, και είχαν καστανοκόκκινη απόχρωση με ξανθές ανταύγειες. Το χρώμα των ματιών της ήταν δύσκολο να διακριθεί, αλλά αναφέρθηκε ως μελί ή καστανοπράσινο. Σε κάθε αυτί της είχε δύο σκουλαρίκια. Τέλος, υπήρχαν ενδείξεις ότι μπορεί να φορούσε γυαλιά.
Έρευνα
Λίγες μέρες μετά την ολοκλήρωση της αυτοψίας, έλαβε χώρα η κηδεία της άγνωστης, συγκεκριμένα στις 27 Οκτωβρίου του 1999, στην οποία παρευρέθηκαν πάνω από 50 άτομα. Η ταφή της έγινε στο νεκροταφείο Holy Family στην Καληδονία του Ουισκόνσιν. Η ταφόπλακα της έγραφε «Κόρη αγνώστων στοιχείων». Επίσης περιλάμβανε τις ημερομηνίες ανακάλυψης και ταφής, καθώς και την φράση «Πέθανε, αλλά δεν ξεχάστηκε».
Στην διάρκεια των ετών που παρέμενε άγνωστη, δημιουργήθηκαν πολλαπλές ανακατασκευές του προσώπου της με την ελπίδα ότι η οπτική αναπαράσταση του πως μπορεί να ήταν στην ζωή, θα βοηθούσε στην αναγνώριση των στοιχείων της.
Το 2011, οι αρχές ερεύνησαν το ενδεχόμενο το θύμα να ήταν η Άντρια Μπόουμαν (γεννημένη ως Αλέξις Μπάντζερ), η οποία εξαφανίστηκε από το σπίτι των θετών γονιών της στο Χάμιλτον του Μίσιγκαν στις 11 Μαρτίου του 1989. Μια εξέταση DNA μέσω της βιολογικής της μητέρας, Κάθυ, έδειξε ότι δεν ήταν το ίδιο άτομο. Επιπλέον, άλλες αγνοούμενες όπως η Τίνα Ντε Αμπρόσιο και η Κάρεν Γουέλς αποκλείστηκαν ως πιθανές ταυτότητες της "Άγνωστης γυναίκας της Κομητείας Ρασίν".
Στις 20 Οκτωβρίου του 2016, ανακοινώθηκε ότι η δοκιμή χημικών ισοτόπων που διεξήχθη σε δείγμα των μαλλιών και των οστών της, έδειξε ότι η γυναίκα προερχόταν ή έζησε αρκετά χρόνια της ζωής της στην Αλάσκα, τη Μοντάνα ή περιοχές του νότιου Καναδά. Οι αρχές άρχισαν επίσης να αναζητούν μέσω της γενετικής γενεαλογίας πιθανούς συγγενείς του θύματος, οι οποίοι θα τους οδηγούσαν στην ταυτότητα της άγνωστης.
Ταυτοποίηση και σύλληψη της Λίντα Λα Ρόουτς
αριστερά|μικρογραφία|197x197εσ| Φωτογραφία της Λίντα Λα Ρόουτς, που τραβήχτηκε στην Κομητεία Λι της Φλόριντα μετά τη σύλληψη της.
Στις 8 Νοεμβρίου του 2019, οι αρχές της κομητείας Ρασίν ανακοίνωσαν ότι το θύμα τακτοποιήθηκε ως η 23χρονη Πέγκυ Λιν Τζόνσον, από το Μακ Χένρι του Ιλινόις. Ως κατηγορουμένη για την δολοφονία της αναγνωρίστηκε η 63χρονη νοσοκόμα, Λίντα Σου Λα Ρόουτς. Η Λίντα είχε το δικό της νοσηλευτικό ιατρείο, το οποίο ιδρύθηκε το 1997 και παρείχε υγειονομική περίθαλψη σε τουλάχιστον δύο σωφρονιστικές εγκαταστάσεις του Ιλινόις. Η Λα Ρόουτς ως επαγγελματίας νοσοκόμα δεν είχε δώσει ποτέ δικαιώματα για αμφισβητούμενη ή ανεπαρκή συμπεριφορά. Εν τω μεταξύ, η Πέγκυ Τζόνσον δεν αναφέρθηκε ποτέ ως εξαφανισμένη, αν και μια θεία της είχε βάλει μια προσωπική αγγελία στην εφημερίδα Northwest Herald τον Δεκέμβριο του 1999, ζητώντας από την ανιψιά της να επικοινωνήσει μαζί της.
Κάποια στιγμή που η Λίντα είχε μεθύσει, ομολόγησε σε κάποιο άτομο ότι είχε σκοτώσει μια γυναίκα, την εποχή που εκείνη ζούσε στο Ιλινόις. Αυτό αποδείχθηκε η αρχή του τέλους της. Ο ανώνυμος μάρτυρας μοιράστηκε αυτή την πληροφορία με την αστυνομία στις 23 Σεπτεμβρίου του 2019, και οι ερευνητές άρχισαν να ξετυλίγουν το κουβάρι συνδέοντας την άγνωστη γυναίκα με την Λα Ρόουτς. Έτσι, η Λίντα συνελήφθη στις 5 Νοεμβρίου του 2019, στο Κέιπ Κόραλ της Φλόριντα, όπου διέμενε από το 2013. Σε βάρος της σχηματίστηκε κατηγορητήριο για ανθρωποκτονία πρώτου βαθμού από πρόθεση και απόκρυψη πτώματος. Επιπλέον, εναντίον της Λίντα εκκρεμούσε επίσης μια ακόμα δίκη με την κατηγορία ότι είχε προκαλέσει τροχαίο ατύχημα, οδηγώντας μεθυσμένη.
Η κακοποίηση της Τζόνσον
Η Πέγκυ εθεάθη για τελευταία φορά από συμμαθητές της, σε έναν σχολικό χορό το 1994 στο Χάρβαρντ του Ιλινόις. Την ίδια χρονιά, το θύμα και η κατηγορούμενη συναντήθηκαν για πρώτη φορά σε μια ιατρική κλινική στην οποία εργαζόταν η Τζόνσον. Η Πέγκυ έμεινε άστεγη σε ηλικία 18 ετών μετά το θάνατο της μητέρας της. Λίγο πριν είχε χάσει επίσης τον αδερφό και τον πατέρας της. Η Λα Ρόουτς προσφέρθηκε να της δώσει στέγη και τροφή, με αντάλλαγμα να την υπηρετεί ως οικονόμος και ως γκουβερνάντα των πέντε παιδιών της, και η Πέγκυ δέχτηκε. Από τις πρώτες μέρες όμως, που η κοπέλα μετακόμισε στο σπίτι της Λίντα, αλλά και για τα επόμενα 5 χρόνια, η Λα Ρόουτς την κακοποιούσε ψυχολογικά, λεκτικά και σωματικά. Αυτό επιβεβαιώθηκε από τον πρώην σύζυγο, αλλά και από τα παιδιά της Λίντα, καθώς ένα από αυτά έμαθε αρχικά την αλήθεια για την όλη κατάσταση από την Πέγκυ, όταν μια μέρα την είδε με μαυρισμένο μάτι και την ρώτησε τι της συνέβη. Σε μια άλλη περίπτωση τα παιδιά είδαν την μητέρα τους να ουρλιάζει και να χαστουκίζει την Πέγκυ και κατόπιν να την τραυματίζει στο κεφάλι με ένα πιρούνι. Επιπρόσθετα η Τζόνσον δεν είχε δικό της δωμάτιο στο σπίτι, γιατί η Λίντα της επέτρεπε να κοιμάται μόνο στο υπόγειο.
Καταθέσεις
Παρά το γεγονός ότι οι φίλοι και οι συμμαθητές της Τζόνσον την περιέγραψαν ως χαμηλών τόνων και «διακριτική», η Λίντα ισχυρίστηκε ότι το θύμα έκλεβε επανειλημμένα διάφορα πράγματα από το σπίτι, όπως φάρμακα, και προσκαλούσε άνδρες χωρίς να πάρει την άδεια της. Ο πρώην σύζυγος της Λίντα δήλωσε, ότι τον Ιούλιο του 1999 είδε την Πέγκυ πεσμένη στο πάτωμα και κατάλαβε ότι είχε πεθάνει. Τότε η Λίντα τον πλησίασε και του είπε ότι η κοπέλα είχε καταπιεί πολλά φάρμακα.
Κατά την ανάκριση, η Λίντα ανέφερε ότι είχε αποθηκεύσει φάρμακα στο μπάνιο και μια μέρα είδε την Πέγκυ να κλέβεις μερικά από αυτά, να τα καταπίνει και κατόπιν να «λιποθυμάει» καθώς έπεφτε από την παλάμη της η άδεια συσκευασία των φαρμάκων. Στην συνέχεια είπε ότι η Τζόνσον εξέπνευσε καθώς την οδήγησε έξω από το μπάνιο για να πάρει αέρα. Όταν κατάλαβε ότι πέθανε ή τουλάχιστον έτσι πίστεψε εκείνη την στιγμή, η Λίντα όπως ισχυρίστηκε ήθελε να καλέσει ασθενοφόρο, αλλά δεν το έκανε, ούτε βέβαια παρείχε τις πρώτες βοήθειες στο θύμα, παρά την ιδιότητα της ως νοσοκόμα. Αντίθετα, έδωσε εντολή στον τότε σύζυγο της να πάρει τα παιδιά τους για μια βόλτα, ώστε εκείνη να μπορέσει να ξεφορτωθεί κρυφά το πτώμα της κοπέλας. Ωστόσο, η αστυνομία γνώριζε ότι αυτό δεν μπορούσε να έχει συμβεί, καθώς η αυτοψία του σώματος της Τζόνσον αμφισβήτησε την υποτιθέμενη υπερβολική δόση φαρμάκων, και οι τοξικολογικές εξετάσεις αποδείχθηκαν αρνητικές. Παρόλα αυτά άφησαν την Λίντα να συνεχίσει, και εκείνη είπε ότι ενημέρωσε τον σύζυγο της κατά την επιστροφή του ότι το θύμα ανέκτησε τις αισθήσεις του και την έδιωξε από το σπίτι. Συγκεκριμένα ισχυρίστηκε ότι όταν η Πέγκυ συνήλθε, εκείνη αποφάσισε ότι δεν μπορούσε πλέον να την ανεχτεί και την πήγε με το αυτοκίνητο σε έναν τηλεφωνικό θάλαμο σε ένα κοντινό βενζινάδικο. Σύμφωνα πάντα με τα λεγόμενα της Λίντα, εκεί η Τζόνσον τηλεφώνησε στην γιαγιά της, και κατόπιν την μετέφερε στο σπίτι της γιαγιάς της σώα και αβλαβή. Όταν η αστυνομία ενημέρωσε την Λίντα ότι η γιαγιά του θύματος είχε καταθέσει ήδη δηλώνοντας ότι δεν γνώριζε την ίδια ή τον πρώην σύζυγο της και ότι δεν είχε συναντήσει εκείνη την ημέρα την εγγονή της, η Λίντα άλλαξε την ιστορία της και είπε ότι δεν ήταν σίγουρη για το ποιος ήταν αυτός με τον οποίο άφησε την Πέγκυ. Σε μια άλλη κατάθεση της, η Λίντα άλλαξε πάλι τα λεγόμενα της, αναφέροντας αυτή την φορά, ότι άφησε την Τζόνσον να βγει από το αυτοκίνητο σε μια αγροτική περιοχή στην άκρη του δρόμου, χωρίς να είναι τραυματισμένη ή χτυπημένη η κοπέλα. Έκλεισε τα λεγόμενα της, δηλώνοντας ότι κάτι πρέπει να συνέβη στην Πέγκυ αφού έμεινε μονή εκεί, για το οποίο δεν ευθυνόταν εκείνη. Σε κάποια άλλη κατάθεση της, προσπάθησε ανεπιτυχώς να φορτώσει σε κάποιον άλλο την δολοφονία της Τζόνσον, αλλά στο τέλος αναγκάστηκε να παραδεχτεί ότι πράγματι κακοποίησε το θύμα. Βέβαια δεν παραδέχτηκε ποτέ ότι την σκότωσε η ίδια. Όπως ήταν φυσικό, η αστυνομία δεν πίστεψε τους ισχυρισμούς της, ούτε βέβαια πείστηκε για την αθωότητα της, και έθεσε την Λα Ρόουτς υπό κράτηση.
Νόμιμες διαδικασίες
Η Λίντα εμφανίστηκε για πρώτη φορά στο δικαστήριο στις 9 Ιανουαρίου του 2020, για μια προκαταρκτική ακρόαση η οποία αναβλήθηκε λόγω του γεγονότος ότι δεν είχε δικηγόρο. Η δίκη της ορίστηκε για τον Φεβρουάριο του 2020, αλλά αναβλήθηκε για τον Απρίλιο του 2021 λόγω έλλειψης πληρεξούσιου συνηγόρου και στη συνέχεια επ' αόριστον λόγω της πανδημίας του COVID-19.
Η δίκη τελικά ξεκίνησε τον Μάρτιο του 2022. Στις 16 Μαρτίου 2022, η Λα Ρόουτς κρίθηκε ένοχη για ανθρωποκτονία από πρόθεση πρώτου βαθμού της Πέγκυ Τζόνσον και απόκρυψη του πτώματος της. Καταδικάστηκε σε ισόβια χωρίς δυνατότητα αποφυλάκισης. Κατά τη διάρκεια των τελικών δηλώσεων, η βοηθός εισαγγελέα Νταϊάν Ντονόχο είπε ότι πίστευε ότι η Λίντα ζήλευε της Πέγκυ Λιν Τζόνσον, γιατί είχε κερδίσει την αγάπη της οικογένεια της.
Η σορό της Τζόνσον μεταφέρθηκε και θάφτηκε στον οικογενειακό τάφο της οικογένειας της στο Μπελβίντερε του Ιλινόις, και το γραφείο τελετών Draeger-Lagendorf δώρισε την νέα της ταφόπλακα.
Μαθητική Παρρησία
Η Μαθητική παρρησία είναι μαθητικό περιοδικό της πρώην δημοσιογραφικής ομάδας του Γυμνασίου Ψαχνών Ευβοίας με συντονιστή τον φιλόλογο Δημήτρη Μπαρσάκη. Η κυκλοφορία του περιοδικού άρχισε το σχολικό έτος 1998-1999 και διακόπηκε το 2010-2011. Μέχρι τότε είχαν εκδοθεί 16 τεύχη, ενώ ένα ακόμη, το 17ο και τελευταίο τεύχος, κυκλοφόρησε το 2014 με ανεξάρτητη-εξωσχολική έκδοση. Σε όλο αυτό το διάστημα συμμετείχαν στην έκδοση περισσότεροι από 350 έφηβοι και των τριών τάξεων του Γυμνασίου Ψαχνών.
Κατά την εξαετία 1999-2004, παράλληλα με την έκδοση του περιοδικού, η Παρρησία διοργάνωσε τους ετήσιους Πανευβοϊκούς Μαθητικούς Αγώνες Ποίησης, από την κριτική επιτροπή των οποίων έχουν περάσει διακεκριμένοι συγγραφείς, ποιητές και καλλιτέχνες, όπως ο Μάνος Ελευθερίου, ο Γιώργος Μαρκόπουλος, ο Φίλιπ Σέραρντ, ο Νίκος Φωκάς, ο Αργύρης Χιόνης, ο Διονύσης Καρατζάς (Dionisis Karatzas), ο Γιώργος Χρονάς, ο Δημήτρης Παπαχρήστος, ο Νότης Μαυρουδής, ο Λουδοβίκος των Ανωγείων, και πολλοί άλλοι (43 συνολικά).
Θέματα του περιοδικού έχουν προβληθεί ή και αναδημοσιευθεί αυτούσια, όχι μόνο σε τοπικά, αλλά και σε μεγάλα αθηναϊκά μέσα ενημέρωσης.
Το 13ο τεύχος (2006) της Παρρησίας, ένα έκτακτο τεύχος με τον τίτλο «Κάτι άλλο», είχε ως περιεχόμενο μια ποιητική προσέγγιση της πραγματικότητας μέσω της δημιουργικής φαντασίας. Το συγκεκριμένο τεύχος απέσπασε τα εγκώμια των ΜΜΕ και σημαντικών προσωπικοτήτων των γραμμάτων και τεχνών. Ενδεικτικά, σε ενημερωτική εκπομπή της Κρατικής ραδιοφωνίας (9-11-2006), ο έγκριτος δημοσιογράφος Ανδρέας Παπασταματίου χαρακτήρισε το «Κάτι άλλο» ως «ένα θαύμα στο χώρο της εκπαίδευσης», προσθέτοντας ότι «το περιεχόμενο του περιοδικού θα έπρεπε να είναι σταθερό μάθημα στα σχολεία και θα μπορούσε το Υπουργείο να το στείλει σε κάθε σχολείο, να παρακινήσει κι άλλα παιδιά».
Τζίτζι (φυλή)
Οι Τζίτζι (Jiji), αναφέρονται σε μια εθνοτική και γλωσσική ομάδα που ζει στην πόλη Ουτζίτζι (Ujiji), στην Περφέρεια Κιγκόμα (Kigoma Region), στη δυτική Τανζανία.
Ωστόσο, τo «Ethnologue» (Ελληνικά: «Εθνολόγος»), έχει επανειλημμένα διαπιστώσει ότι δεν μπορούν να βρεθούν αδιάσειστα στοιχεία για την ύπαρξη μιας ξεχωριστής γλώσσας Τζίτζι (Jiji language) και προτείνει ότι οι Τζίτζι είναι ένα με τους Ουάχα (Waha).
Εξωτερικοί σύνδεσμοι
Κατηγορία:Εθνοτικές ομάδες στην Τανζανία Κατηγορία:Αυτόχθονες κάτοικοι στην Ανατολική Αφρική
Αλυκές της Λέσβου
Η ΑΛΥΚΗ ΤΟΥ ΠΟΛΙΧΝΙΤΟΥ
Η αλυκή του Πολιχνίτου ανήκει στην ανώνυμη εταιρεία ΕΛΛΗΝΙΚΕΣ ΑΛΥΚΕΣ. Βρίσκεται στον Κόλπο της Καλλονής, βορειότερα από τη Σκάλα Πολιχνίτου. Η έκταση της είναι 600 στρέμματα περίπου και η μέση ετήσια παραγωγή είναι 10.000 τόνοι πλυμένου αλατιού. Κύριο χαρακτηριστικό της είναι ότι διαθέτει βαγονέτα για τη μεταφορά του αλατιού από τα αλοπήγια στο τόπο συγκέντρωσης και πλύσης. Το αλάτι μεταφέρεται στα εργοστάσια επεξεργασίας με καράβι που αγκυροβολεί στη Σκάλα Πολιχνίτου. μικρογραφία|Αλυκές Πολιχνίτου
Η ΑΛΥΚΗ ΤΗΣ ΚΑΛΛΟΝΗΣ μικρογραφία|Αλυκές Πολιχνίτου Η αλυκή της Καλλονής ανήκει και αυτή στην ανώνυμη εταιρεία ΕΛΛΗΝΙΚΕΣ ΑΛΥΚΕΣ. Βρίσκεται στον Κόλπο της Καλλονής, πριν την κωμόπολη της Καλλονής στα διοικητικά όρια του πρώην Δήμου Αγίας Παρασκευής. Η έκταση της είναι 2600 στρέμματα περίπου και η μέση ετήσια παραγωγή είναι 40.000 τόνοι πλυμένου αλατιού. Κύριο χαρακτηριστικό της είναι ο σπουδαίος βιότοπος που έχει δημιουργηθεί όπου συναντιούνται πολλά είδη πτηνών όπως φλαμίγκος, ερωδιοί και αγριόπαπιες. Κατηγορία:Αλυκές
Χρήστος Παπούλιας
Ο Χρήστος Παπούλιας είναι Έλληνας αθλητής στίβου μεσαίων και μεγάλων αποστάσεων. Γεννήθηκε στην Αθήνα στις 17 Ιουνίου 1998. Αγωνιζόταν στον Πανιώνιο μέχρι το Δεκέμβρη του 2016 όταν και πήρε μεταγραφή για τον Παναθηναϊκό.
Είναι γιος του παλαίμαχου δρομέα και νυν συντονιστή ακαδημιών και υπεύθυνου ανάπτυξης υποδομών του Παναθηναϊκού, Νότη Παπούλια και αδερφός του Ανέστη Παπούλια, επίσης δρομέα του Παναθηναϊκού.
Παραπομπές
Κατηγορία:Έλληνες αθλητές δρόμων μεγάλων αποστάσεων Κατηγορία:Αθλητές στίβου ΠΑΟ
Μάχη στο Κούτσι
Υπόβαθρο
Ο Πάνος Κολοκοτρώνης, μετά την μείωση της φρουράς του Ναυπλίου, αποφάσισε να ζητήσει βοήθεια από τον πατέρα του για την ενίσχυση της φρουράς. Ο Θεόδωρος Κολοκοτρώνης τότε ανέθεσε στον γιο του Γενναίο και τον Πλαπούτα. Εκείνοι με 500 στρατιώτες κατάφεραν να φτάσουν στην Κανδύλα όπου αιχμαλώτισαν 120 στρατιώτες του Ιωάννη Νοταρά και ενώθηκαν στο Μπογιάτι με τον Νικηταρά. Έπειτα προχώρησαν στο Τάτση και το Κουτσοπόδι με στρατηγικό σχέδιο να χτυπήσουν τους πολιορκητές του Ναυπλίου. Την ίδια στιγμή ο Πάνος Κολοκοτρώνης θα έκανε έξοδο από το φρούριο για να διαλύσει την πολιορκία. Άλλα στρατιωτικά σώματα, συγκροτημένα από Τσάκωνες κυρίως, θα χτυπούσαν τους Μύλους καθώς εκεί βρισκόταν η έδρα της κυβέρνησης Κουντουριώτη μέχρι και τότε. Από το Κουτσοπόδι, οι Νικηταράς και Πλαπούτας, προχώρησαν μέσα από την πεδιάδα με 450 στρατιώτες προς το Ναύπλιο. Ο Γενναίος Κολοκοτρώνης, όμως, δεν κατάφερε να τους ακολουθήσει επειδή ήταν άρρωστος.
Μάχη
Στις 8 του Μάη, μετά από την νίκη των κυβερνητικών στρατευμάτων στο χωριό Δαλαμανάρα, οι Π. Κολοκοτρώνης και λοιποί μεταφέρθηκαν στο Κουτσοπόδι. Την επόμενη μέρα, στις 9 Μαΐου 1824, διεξήχθη νέα μάχη, κοντά στην περιοχή της Τίρυνθας, στο Κούτσι, ανάμεσα στα κυβερνητικά στρατεύματα και τον στρατό του Κολοκοτρώνη Στη σύγκρουση νικητήρια για άλλη μία φορά ήταν τα κυβερνητικά στρατεύματα.
Απολογισμός
Οι απώλειες από την πλευρά του Κολοκοτρώνη ήταν τραγικές. Ο Τσόκρης (στρατηγός και συνεργάτης του Κολοκοτρώνη) τραυματίστηκε ενώ οι υπόλοιποι στρατιώτες διασκορπίστηκαν στα χωριά του Άργους.
Βιβλιογραφικές πηγές
Κατηγορία:Μάχες της Ελληνικής Επανάστασης του 1821
Σίγκριντ της Σουηδίας
Η Σίγκριντ της Σουηδίας (Sigrid av Sverige, 15 Οκτωβρίου 1566 - 24 Απριλίου 1633) ήταν κόρη του Βασιλιά της Σουηδίας Ερρίκου ΙΔ΄.
Βιογραφία
Γεννήθηκε στις 15 Οκτωβρίου 1566 στο Παλάτι Σβάρτχο, και ήταν το νόμιμο μεγαλύτερο παιδί και μοναχοκόρη του Ερρίκου ΙΔ΄ της Σουηδίας και της ερωμένης του Κάριν Μάνσνταττερ.
Το 1597 παντρεύτηκε τον Ερρίκο Κλάσον Τοττ. Μαζί απέκτησαν τρία παιδιά:
Στις 10 Σεπτεμβρίου 1609 παντρεύτηκε για δεύτερη φορά τον επικεφαλής της κομητείας και τον δικαστή του βασιλικού συμβουλίου Νιλς Νίλσον. Το ζευγάρι δεν απέκτησε απογόνους.
Πέθανε στις 24 Απριλίου 1633 στη Λιουκσάλα σε ηλικία 66 ετών. Είναι θαμμένη στον Καθεδρικό Ναό του Τούρκου.
Πηγές
Κατηγορία:Οίκος των Βάσα Κατηγορία:Σουηδοί ευγενείς Κατηγορία:Κυρίες Επί Των Τιμών Κατηγορία:Σουηδέζες πριγκίπισσες
Μαρία της Βουργουνδίας
thumb|right|250px|Γάμος της Μαρίας της Βουργουνδίας με τον Μαξιμιλιανό των Αψβούργων. Η Μαρία της Βουργουνδίας (Γαλ. : Marie de Bourgogne, Βρυξέλλες, 13 Φεβρουαρίου 1457 - 27 Μαρτίου 1482), δούκισσα της Βουργουνδίας και κυβερνήτης των Κάτω Χωρών (1477 - 1482) ήταν κόρη και κληρονόμος του Καρόλου του Ισχυρού και της δεύτερης συζύγου του Ισαβέλλας των Βουρβόνων. Κληρονόμησε τον πατέρα της ο οποίος σκοτώθηκε στην μάχη της Νανσύ στις 5 Ιανουαρίου 1477. https://en.wikipedia.org/wiki/Battle_of_Nancy Είχε τεράστιες εκτάσεις και περιουσία υπό την κατοχή της γι'αυτό πήρε το προσωνύμιο «Μαρία η πλούσια». Ο σύγχρονος ιστορικός Γεώργιος Σαστελλαίν αναφέρει ότι η γέννηση της συνοδεύτηκε με ένα δυνατό αστραπόβροντο την ώρα που ο ουρανός ήταν καθαρός ενώ ο νονός της Λουδοβίκος, δελφίνος της Γαλλίας βρισκόταν εξόριστος στην Βουργουνδία. Τα συναισθήματα για την γέννηση της ήταν ανάμεικτη, ο παππούς της Φίλιππος ο Καλός ήταν τόσο δυσαρεστημένος επειδή ήταν κόρη που δεν παραβρέθηκε ούτε στην βάπτιση της, η γιαγιά της αντίθετα Ισαβέλλα της Πορτογαλίας ήταν ενθουσιασμένη με την εγγονή της.
Μοναδική διάδοχος του πατέρα της
Η Μαρία κλήθηκε στις 10 Φεβρουαρίου 1477 στην Γάνδη να υπογράψει ένα καταστατικό δικαιωμάτων το οποίο θα της επέτρεπε να είναι κληρονόμος του πατέρα της, το καταστατικό αφορούσε τα δικαιώματα των πόλεων της Φλάνδρας, της Βραβάντης, του Αινώ και της Βουργουνδίας που είχαν καταπατηθεί από τον πατέρα της και τον παππού της. Το Κοινοβούλιο ο του Μισελέν που είχε ιδρυθεί από τον πατέρα της Κάρολο τον Ισχυρό (1470) αντικαταστάθηκε από το Κοινοβούλιο των Παρισίων, δεν θα μπορούσαν να κηρυχθούν νέοι πόλεμοι ούτε να μπουν νέοι φόροι χωρίς την σύμφωνη γνώμη των επαρχιών. Οι κάτοικοι των Κάτω Χωρών μισούσαν τόσο πολύ το παλιό καθεστώς που δυο από τους συμβούλους του πατέρα της εκτελέστηκαν όταν αποκαλύφτηκε οτι συνομωτούσαν με τον βασιλιά της Γαλλίας.
Γάμος με τον Μαξιμιλιανό των Αψβούργων
Όταν ο βασιλιάς Λουδοβίκος ΙΑ΄ της Γαλλίας απέκτησε διάδοχο τον μελλοντικό Κάρολο Η΄ της Γαλλίας (1470) αναζήτησε να τον παντρέψει με την Μαρία αλλά ήταν 13 χρόνια μεγαλύτερη του. Ο πιθανότερος υποψήφιος για γαμπρός της ήταν ο Νικόλαος Α΄ του Ανζού που ήταν λίγα χρόνια μεγαλύτερος της και κυβερνούσε την Λωρραίνη μια περιοχή γειτονική με την Βουργουνδία αλλά τα σχέδια σταμάτησαν όταν πέθανε μάλλον από δηλητηρίαση το 1473.https://en.wikipedia.org/wiki/Nicholas_I,_Duke_of_Lorraine Η Μαρία της Βουργουνδίας ανάμεσα στους υπόλοιπους μνηστήρες της επέλεξε τον αρχιδούκα Μαξιμιλιανό των Αψβούργων τον μελλοντικό αυτοκράτορα Μαξιμιλιανό Α΄. Ο γάμος πραγματοποιήθηκε στις 16 Αυγούστου 1477 στην Γάνδη. Ο γάμος της Μαρίας με τον Μαξιμιλιανό οδήγησε σε διαμάχες ανάμεσα στους Καπέτιδες και τους Αψβούργους που κράτησαν δυο αιώνες και κορυφώθηκαν με τον Πόλεμο της Ισπανικής διαδοχής την περίοδο 1701-1714.
Το τέλος της
Η Μαρία αγαπούσε ιδιαίτερα την ιππασία, όπου πραγματοποιούσε συχνά το άθλημα μαζί με τον σύζυγό της Μαξιμιλιανό· σε μία από τις διαδρομές κοντά στο κάστρο του Ουίζνενταλ το άλογο της σκόνταψε· η Μαρία έπεσε σε ένα χαντάκι και έσπασε την σπονδυλική της στήλη· απεβίωσε λίγες εβδομάδες αργότερα από τα τραύματα. Τάφηκε στην εκκλησία της Παρθένου στο Μπρυζ στις 3 Απριλίου 1482. Η δίχρονη κόρη της Μαργαρίτα της Αυστρίας στάλθηκε στον Γάλλο βασιλιά Λουδοβίκο ΙΑ΄, για να παντρευτεί τον δελφίνο Κάρολο, επειδή υπήρχε φόβος για επίθεση στις περιοχές της. Ο Λουδοβίκος ΙΑ΄ σύντομα ξεκίνησε τις εχθροπραξίες με τον Μαξιμιλιανό Α΄· τον πίεσε να υπογράψει την Συνθήκη του Αρράς (1482), σύμφωνα με την οποία οι κομητείες Φρανς-Κοντέ και Αρτουά πέρασαν στο Γαλλικό στέμμα, μέχρι την εποχή που κλείστηκε ειρήνη με την Συνθήκη του Σενλί (1493). Ο γάμος της Μαρίας με τον Μαξιμιλιανό Α΄ των Αψβούργων θα αποδειχτεί καταστροφικός για το Γαλλικό στέμμα, λόγω των συγκρούσεων που θα φέρει αργότερα με την Ισπανία και την Αγία Ρωμαϊκή Αυτοκρατορία.
Οικογένεια
Παντρεύτηκε το 1477 τον Μαξιμιλιανό Α΄ των Αψβούργων αρχιδούκα της Αυστρίας και βασιλιά της Γερμανίας και είχε τέκνα:
Πηγές
https://en.wikipedia.org/wiki/Battle_of_Nancy
Κατηγορία:Οίκος του Βαλουά-Βουργουνδίας Κατηγορία:Κόμισσες του Αινώ Κατηγορία:Κόμισσες της Φλάνδρας Κατηγορία:Κόμησσες της Βουργουνδίας Κατηγορία:Δούκισσες της Βουργουνδίας Κατηγορία:Κόμισσες του Αρτουά Κατηγορία:Δούκισσες του Λουξεμβούργου Κατηγορία:Γαλλίδες κόμισσες
Χαναλί
Το Χαναλί (επίσης, Χάναλι και Χαναλύ) είναι ένα χωριό της επαρχίας Σούσα του Αζερμπαϊτζάν. Βρίσκεται στο νοτιοδυτικό μέρος της χώρας.
Αναφορές
Κατηγορία:Κατοικημένες περιοχές στην Επαρχία Σούσα
Αυτοκράτορας Ιτσιτζό
Ο Αυτοκράτορας Ιτσιτζό (一条天皇, Ichijō-tennō, 15 Ιουλίου 980 – 25 Ιουλίου 1011) ήταν ο 66ος Αυτοκράτορας της Ιαπωνίας, σύμφωνα με την παραδοσιακή σειρά διαδοχής.
Η βασιλεία του Iτσιτζό διήρκεσε από το έτος 986 έως το 1011.
Βιογραφία
Πριν ανέβει στον θρόνο των Χρυσανθέμων, το προσωπικό του όνομα (imina) ήταν Kανεχίτo-σινό (懐仁). Ο Kανεχίτo-σιννό ήταν ο πρώτος γιος του Αυτοκράτορα Eνγιού και της Φουτζιβάρα νο Σένσι, κόρης του Φουτζιβάρα νο Κανέιε. Δεδομένου ότι δεν υπάρχουν τεκμηριωμένα αδέλφια, θεωρείται ότι ήταν μοναχοπαίδι.
Ο Iτσιτζό είχε πέντε αυτοκράτειρες ή αυτοκρατορικές συζύγους και πέντε αυτοκρατορικούς γιους και κόρες.
Γεγονότα της ζωής του Iτσιτζό
Η βασιλεία του συνέπεσε με την ακμή του πολιτισμού της περιόδου Χεϊάν και την κορύφωση της δύναμης του γένους Φουτζιβάρα. Ανέβηκε στον θρόνο μετά από μία περίοδο πολιτικής αστάθειας, που είχε ξεκινήσει μέσα στους Φουτζιβάρα, αφού εξάλειψαν επιτυχώς το γένος Mιναμότo ως πολιτικό αντίπαλο. Η εσωτερική διαμάχη για την εξουσία που ακολούθησε στους Φουτζιβάρα, οδήγησε στο άκαιρο τέλος τριών Αυτοκρατόρων. Ο Iτσιτζό είχε διοριστεί διάδοχος από τον Αυτοκράτορα Κάζαν το 984. Δύο χρόνια αργότερα, μετά την παραίτηση του Αυτοκράτορα Κάζαν το 986, ο Iτσιτζό ανέβηκε στον θρόνο σε ηλικία έξι ετών. Ο νεαρός Αυτοκράτορας Iτσιτζό ήταν υπό την επιρροή του θείου του Φουτζιβάρα νo Mιτσινάγκα από την αρχή της βασιλείας του, αν και η πραγματική άνοδος του Mιτσινάγκα στην πολιτική κυριαρχία ξεκίνησε μόλις το 995, μετά το τέλος των μεγαλύτερων αδελφών του και την εξορία τού πολιτικού του αντιπάλου. και ανιψιού, Κορετσίκα.
Αυτά τα γεγονότα έλαβαν χώρα κατά τη διάρκεια της εποχής Κάνα (βλ. όνομα ιαπωνικής εποχής νενγκό 年号), μετά την παραίτηση του Αυτοκράτορα Κάζαν. Την διαδοχή (senso) έλαβε ένας εξάδελφός του, ο γιος τού μικρότερου αδελφού τού πατέρα του.
Ήταν γιος του Αυτοκράτορα Ρεϊζέι, ο οποίος ήταν μεγαλύτερος από τον Iτσιτζό, και διορίστηκε διάδοχος. Ο Kανέιε έγινε αντιβασιλιάς (σεσσό) και ουσιαστικά κυβερνούσε το κράτος. Μετά το τέλος του Kανέιε το 990, ο πρώτος του γιος και θείος του Iτσιτζό Φουτζιβάρα νο Μιτσιτάκα διορίστηκε αντιβασιλιάς.
Η μητέρα του Αυτοκράτορα είχε μεγάλη επιρροή στον διορισμό των αξιωματούχων, «οι αξιωματούχοι του Αυτοκράτορα ελέγχουν τα ζητήματα του κράτους, καθώς η αυτοκρατορική μητέρα κάνει τις υποθέσεις της αυλής αποκλειστικά δικές της».
Ο Iτσιτζ είχε δύο συντρόφους αυτοκράτειρες. Πρώτα ήταν η Tέισι (ή Φουτζιβάρα νο Σαντάκοo), κόρη του Φουτζιβάρα νο Μιτσιτάκα. Δεύτερη ήταν η Σόσι (ή Aκίκo), κόρη του Φουτζιβάρα νο Μιτσινάγκα, ενός μικρότερου αδελφού του Mιτσιτάκα. Οι περισσότεροι πίστευαν ότι ήταν αδύνατο να έχουν δύο σύζυγους αυτοκράτειρας, αλλά ο Mιτσινάγκα ισχυρίστηκε ότι η αυτοκράτειρα είχε δύο ξεχωριστούς τίτλους, τον Τσούγκου και τον Kόγκο, οι οποίοι ήταν διαφορετικοί κατ' αρχήν και επομένως μπορούσαν να δοθούν σε δύο διαφορετικές γυναίκες.
Ο Iτσιτζό αγαπούσε τη λογοτεχνία και τη μουσική. Για τον λόγο αυτό, οι υψηλόβαθμοι αυλικοί ένιωσαν την ανάγκη οι κόρηεςτους να διοργανώσει πολιτιστικά σαλόνια με πολλές επιδέξιες ποιήτριες. Ιδιαίτερα του άρεσε το φλάουτο. Ο Iτσιτζό ήταν γνωστός για τον εγκρατή χαρακτήρα του και ήταν αγαπητός στους υπηκόους του.
Κατά τη διάρκεια της βασιλείας του Iτσιτζό, οι αυτοκρατορικές επισκέψεις έγιναν για πρώτη φορά στα ακόλουθα τέσσερα ιερά: Kασούγκα, Όχαρανο, Mατσούνοο και Kιτάνο και στα χρόνια που ακολούθησαν, οι Αυτοκράτορες έκαναν παραδοσιακά ετήσιες αυτοκρατορικές επισκέψεις σε αυτά τα ιερά και σε τρία άλλα: Kάμo, Iβασιμίζου και Χιράνο. αριστερά|μικρογραφία|140x140εσ| Διακοσμητικά εμβλήματα (κίρι) της φυλής Χοσοκάβα βρίσκονται στο [[Ryōan-ji|RΡγιόαν-τζι . Ο Iτσιτζό είναι ενταφιασμένος κοντά σε αυτό που ήταν η κατοικία του Χοσοκάβα Kατσουμότo πριν από τον πόλεμο του Όνιν. .]] Η πραγματική τοποθεσία του τάφου του Iτσιτζό είναι γνωστή. Αυτός ο Αυτοκράτορας λατρεύεται παραδοσιακά σε ένα μνημείο Σιντοϊσμού (μισασάγκι) στο Κιότο.
Η Υπηρεσία Αυτοκρατορικής Οικίας ορίζει αυτήν την τοποθεσία ως το μαυσωλείο του Iτσιτζό. Ονομάζεται επίσημα Eνγιού-τζι νο κίτα νο μισασάγκι.
Ο Iτσιτζό είναι θαμμένος ανάμεσα στους "Επτά Αυτοκρατορικούς Τάφους" στο ναό Ργιόαν-τζι στο Κιότο. Ο τύμβος που τιμά τη μνήμη του Αυτοκράτορα Iτσιτζό ονομάζεται σήμερα Kινουγκάσα-γιάμα. Ο τόπος ταφής του Αυτοκράτορα θα ήταν αρκετά ταπεινός την περίοδο μετά το τέλος του Iτσιτζό.
Σημειώσεις
δεξιά|μικρογραφία|120x120εσ| [[Εθνόσημο της Ιαπωνίας|Ιαπωνικό αυτοκρατορικό kamon — ένα στυλιζαρισμένο άνθος χρυσάνθεμου]]
Βιβλιογραφικές αναφορές
Κατηγορία:Ιάπωνες Αυτοκράτορες Κατηγορία:Λήμματα που περιέχουν κείμενο στα ιαπωνικά
Άγιος Γεώργιος Μεσαίου Καρλοβασίου
Ο Άγιος Γεώργιος Μεσαίου Καρλοβασίου λεγόμενος και ως Φανερωμένος είναι απλή μονόκλιτη θολοσκέπαστη βασιλική.
Τοποθεσία
Βρισκεται σε λόφο σε μικρή απόσταση προς τα νότια του οικισμού του Μεσαίου Καρλοβασίου στο δρόμο που οδηγεί από αυτόν στη Λέκα.
Ονομασία-αναφορές
Μνημονεύεται σε έγγραφο της μονής Προφήτη Ηλία του 1625 και σε πατριαρχικό σιγίλλιο του 1797. Παλιότερα ήταν μετόχι της μονής της Μεγάλης Παναγιάς. Η σχετική παράδοση αναφέρει πως κατά τον εποικισμό του νησιού ανακαλύφθηκε το μετόχι αυτό μέσα σε πυκνό δάσος γι' αυτό κι έλαβε την επωνυμία φανερωμένος. Χρονικά τοποθετείται στα 1567.
Περιγραφή
Οι εσωτερικές της διαστάσεις της κάτοψης είναι 4,00 Χ 7,35 μ. και ύψος 4,70 μ ως την κορυφή του θόλου. Η εσωτερική επιφάνεια του θόλου μαζί με την κόγχη είναι ανεπίχρηστη από λαξευτούς ορθογώνιους θολίτες, ελαφρά οξυκόρυφη, και στις γενέσεις της χωρίζεται από τους τοίχους με λίθινη εξέχουσα ταινία (κοσμητή) λαξευμένη σε κοιλόκυρτο κυμάτιο. Ίσως είναι προϊόν δυτικής επιρροής, προερχόμενης από την Δωδεκάνησο και ειδικά τη γειτονική Πάτμο ή κατά τη Γενουατική κατοχή. Η είσοδος είναι στα πλάγια στην άκρη του βορινού τοίχου (αντί της μέσης του δυτικού), λόγω τεχνικών ζητημάτων δηλαδή της υψομετρικής διαφοράς μεταξύ της στάθμης του φυσικού εδάφους στην τελεταία θέση και του δαπέδου του ναού. Η κόγχη του ιερού είναι μικρή, χαμηλή, κτισμένη στο κάτω μέρος, καμπυλη εξωτερικά, και συμμετρικά πλαισιομένη από τις μικρότερες και άνισες κόγχες της πρόθεσης και του διακονικού. Παράθυρο μοναδικό είναι στο μέσο του βορινού τοίχου, ενώ παλιότερα υπήρχε μάλλον στην άκρη του νότιου τοίχου, απεναντι από τη είσοδο, που σήμερα είναι ντουλάπι, και πλάι σε αυτό, στο μέσο του ίδιου τοίχου, είναι ανοιγμένη μια αβαθής χαμηλή τοξωτή κόγχη. Το σημερινό τέμπλο είναι ξυλόγλυπτο, απλό, το δάπεδο στρωμένο με τσιμεντόπλακες και οι τοίχοι επιχρισμένοι.
Πηγές
Κατηγορία:Καρλόβασι Κατηγορία:Εκκλησίες της Σάμου
Έμιλι Κάρεϊ
Η Έμιλι Τζοάννα Κάρεϊ (γεννημένη στις 30 Απριλίου 2003) είναι Αγγλίδα ηθοποιός και μοντέλο. Αυτήν τη στιγμή, υποδύεται τη νεαρή Alicent Hightower στη σειρά φαντασίας του HBO House of the Dragon (2022). Έπαιξε επίσης έναν ρόλο στην εφηβική σειρά του BBC iPlayer Get Even (2020) και πολλά άλλα. Η Κάρεϊ ξεκίνησε την καριέρα της ως παιδί ηθοποιός στη σκηνή του Λονδίνου και στη σαπουνόπερα του BBC One Casualty (2014–2017, 2021).
Πριν την Αναγνώριση
Η Κάρεϊ γεννήθηκε στο Borough of Barnet του Λονδίνου. Η οικογένειά της ασχολείται με το θέατρο. Η Κάρεϊ ήταν μόλις τριών ετών όταν βοηθούσε τη γιαγιά της, που εργαζόταν στην γκαρνταρόμπα του Γουέστ Εντ. Την ανακάλυψε ένας κινηγός ταλέντων όταν ήταν οκτώ ετών. Προσκλήθηκε από τον Michael Xavier, τον οποίο γνώρισε μέσω του The Sound of Music, για να παρακολουθεί μαθήματα υποκριτικής το Σαββατοκύριακο στο MX Masterclass του, του οποίου είναι πλέον θαμώνας.
Καριέρα
Η Κάρεϊ ξεκίνησε την καριέρα της το 2013 στην παραγωγή του West End του Shrek The Musical στο Theatre Royal, Drury Lane και ως Marta von Trapp στο βραβείο Olivier - υποψήφια για το The Sound of Music στο Regents Park Open Air Theatre.
Η Carey έκανε το ντεμπούτο της στην ταινία μεγάλου μήκους ως νεαρή Diana Prince (Wonder Woman) στην ταινία Wonder Woman του 2017 της DC Universe. Ακολούθησε ένας ρόλος ως νεαρή εκδοχή της Λάρα Κροφτ της Αλίσια Βικάντερ στην ταινία Reboot του Tomb Raider του 2018. Υπέγραψε με την IMG Models το 2019.
Το 2020, η Κάρεϊ έπαιξε τη Mika Cavanaugh στην εφηβική σειρά του BBC iPlayer Get Even, η οποία διανεμήθηκε διεθνώς στο Netflix, καθώς και την ομότιτλη Αναστασία στην ταινία Anastasia: Once Upon a Time, επίσης στο Netflix. Έκανε τη φωνή της Άννας Φρανκ και της Μίλα στις ταινίες κινουμένων σχεδίων Where is Anne Frank και Monster Family 2 αντίστοιχα.
Τον Ιούλιο του 2021, ανακοινώθηκε ότι η Κάρεϊ είχε επιλεγεί ως η νεαρή Alicent Hightower (αργότερα υποδύθηκε η Olivia Cooke ) στη σειρά φαντασίας του HBO 2022 House of the Dragon, ένα πρίκουελ του Game Of Thrones και προσαρμογή του συνοδευτικού βιβλίου του George RR Martin Fire and Αίμα. Υποδύθηκε επίσης την Teen Wendy στην κινηματογραφική μεταφορά του μυθιστορήματος The Lost Girls της Laurie Fox.
Προσωπική ζωή
Η Carey προσδιορίζει ως queer και χρησιμοποιεί το "she/they" ως τις αντωνυμίες της. Η Κάρεϊ βοήθησε το Children's Trust να ξεκινήσει την καμπάνια #MyBrave.
Σημειώσεις
<references group="lower-greek"/>
Εξωτερικοί σύνδεσμοι
Κατηγορία:Αγγλίδες ηθοποιοί μουσικού θεάτρου Κατηγορία:Αγγλίδες ηθοποιοί θεάτρου Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί σαπουνόπερας Κατηγορία:Αγγλίδες ηθοποιοί τηλεόρασης
Διαφορά μεταξύ βιολογικού και κοινωνικού φύλου
Η διαφορά μεταξύ βιολογικού φύλου και κοινωνικού φύλου βρίσκεται στη διαφοροποίηση της βιολογικής ανατομίας ενός ατόμου (δηλαδή το αναπαραγωγικό σύστημα και τα δευτερεύοντα σεξουαλικά χαρακτηριστικά) και το κοινωνικό φύλο ενός ατόμου, το οποίο αναφέρεται είτε στους κοινωνικούς ρόλους που είναι βασισμένοι στο βιολογικό φύλο ενός ατόμου (έμφυλοι ρόλοι) ή στην προσωπική εικόνα που έχει ένα άτομο για τον εαυτό του (ταυτότητα φύλου). Σε ορισμένες περιπτώσεις, το βιολογικό και κοινωνικό φύλο που αποδόθηκε σε ένα άτομο κατά τη γέννηση του, δεν βρίσκονται σε συμφωνία, και το άτομο αυτό ίσως να είναι διεμφυλικό. Σε άλλες περιπτώσεις, ένα άτομο μπορεί να έχει βιολογικά χαρακτηριστικά φύλου που μπερδεύουν τη βιολογική εκχώρηση του φύλου του, και το άτομο αυτό ίσως να είναι μεσοφυλικό.
Στην αγγλική γλώσσα, η λέξη "sex" αναφέρεται στο βιολογικό φύλο ενός ατόμου, ενώ η λέξη "gender" στο κοινωνικό.
Βιολογικό φύλο ή σκέτο "φύλο"
Οι διαφορές μεγεθών στους γαμέτες αποτελεί το καθοριστικό χαρακτηριστικό των δύο βιολογικών φύλων (θηλυκό και αρσενικό). Τα αρσενικά έχουν μικρούς και ευκίνητους γαμέτες (σπέρμα), ενώ τα θηλυκά έχουν γενικά μεγάλους και ακίνητους γαμέτες (ωάρια). Στους ανθρώπους, η τυπική θηλυκή και αρσενική διαφοροποίηση έγκειται στην ύπαρξη ή την απουσία του χρωμοσώματος Y, στο είδος των γονάδων (ωοθήκες ή όρχεις), στην ισορροπία των ορμονών (οιστρογόνα και τεστοστερόνη), στην εσωτερική αναπαραγωγική ανατομία (π.χ μήτρα ή προστάτης) και στα εξωτερικά γεννητικά όργανα (π.χ αιδοίο ή πέος). Οι άνθρωποι με συνδυασμούς τέτοιων βιολογικών χαρακτηριστικών είναι μεσοφυλικοί. Οι άνθρωποι που η εσωτερική, ψυχολογική τους εμπειρία διαφέρει από το βιολογικό ή/και κοινωνικό φύλο που τους αποδόθηκε κατά τη γέννηση είναι τρανς, τρανσεξουαλικοί ή μη-δυαδικοί.
Κοινωνικό φύλο ή αλλιώς γένος
Στο Αγγλικό Λεξικό της Οξφόρδης, το γένος (κοινωνικό φύλο) ορίζεται, ως " (εδικά στη σημερινή φεμινιστική χρήση) ένας ευφημισμός για το βιολογικό φύλο ενός ανθρώπου, που συχνά τονίζει εσκεμμένα το κοινωνικό και πολιτισμικό, σε αντίθεση με τις βιολογικές διακρίσεις μεταξύ των φύλων. ", με το παλαιότερο παράδειγμα που αναφέρεται από το 1963. Το Αμερικανικό Λεξικό Κληρονομιάς (5η έκδοση), δηλώνει επίσης ότι το γένος (κοινωνικό φύλο) μπορεί να οριστεί από την ταυτότητα ως «ούτε εντελώς θηλυκό ούτε εξ ολοκλήρου αρσενικό». Η Σημείωση Χρήσης προσθέτει: "Μερικοί άνθρωποι υποστηρίζουν ότι η λέξη φύλο θα πρέπει να προορίζεται για αναφορά στις βιολογικές πτυχές του να είσαι θηλυκό ή αρσενικό και ότι η λέξη γένος θα πρέπει να χρησιμοποιείται μόνο για την αναφορά σε κοινωνικοπολιτισμικούς ρόλους. . . . Σε ορισμένες περιπτώσεις, αυτή η διάκριση αποφεύγει την ασάφεια, όπως και στην έρευνα για τα γένη (κοινωνικά φύλα), η οποία είναι σαφής κατά τρόπο που δεν είναι η έρευνα για τα φύλα (βιολογικά φύλα) . Ωστόσο, η διάκριση μπορεί να είναι προβληματική. Γλωσσικά, δεν υπάρχει πραγματική διαφορά μεταξύ μεροληψίας φύλου (βιολογικού) και μεροληψίας γένους (κοινωνικού φύλου), και μπορεί να φαίνεται επινοημένο το να επιμένουμε ότι η χρήση του 'φύλου' είναι εσφαλμένη σε αυτήν την περίπτωση." Ένας λειτουργικός ορισμός που χρησιμοποιείται από τον Παγκόσμιο Οργανισμό Υγείας για το έργο του είναι ότι "το κοινωνικό φύλο (γένος) αναφέρεται στους κοινωνικά κατασκευασμένους ρόλους, συμπεριφορές, δραστηριότητες και χαρακτηριστικά που μια δεδομένη κοινωνία θεωρεί κατάλληλη για άνδρες και γυναίκες" και ότι "αρρενωπό" και "θηλυκό" είναι κατηγορίες κοινωνικού φύλου." Η Υπηρεσία Τροφίμων και Φαρμάκων (FDA) χρησιμοποιούσε τη λέξη "γένος" αντί για τη λέξη "φύλο", όταν αναφερόταν σε ψυχολογικές διαφορές μεταξύ αρσενικών και θηλυκών οργανισμών. Το 2011, αντέστρεψαν τη θέση τους σε αυτό και άρχισαν να χρησιμοποιούν τη λέξη "φύλο" ως τη βιολογική ταξινόμηση και τη λέξη "γένος" ως την «αντιπροσώπευση ενός ατόμου ως άνδρα ή γυναίκα, ή τον τρόπο με τον οποίο το άτομο αυτό ανταποκρίνεται στους κοινωνικούς θεσμούς με βάση την εκπροσώπηση του φύλου του ατόμου». Το γένος χρησιμοποιείται πλέον, ακόμη και για την αναφορά στη φυσιολογία των ζώων, χωρίς κανένα υπονοούμενο για τους κοινωνικούς ρόλους των φύλων.
Παραπομπές
Κατηγορία:Φύλο Κατηγορία:Φεμινιστική θεωρία Κατηγορία:Εννοιολογικές διακρίσεις
Μεσούντ Α΄
Ο Μεσούντ Α΄ (Σύγχρονα Τουρκικά : Rukneddin Mesud or Rukn al-Din Mas'ud, περί το 1095 - 1156) ήταν Σουλτάνος του Ρουμ (1116 - 1156). Ο πατέρας του Κιλίτζ Αρσλάν Α΄ ηττήθηκε και σκοτώθηκε από τον Φαχρ αλ-Μουλκ Ραντβάν που κυβερνούσε το Χαλέπι σε μάχη στον ποταμό Αβώρ (1107).
Σουλτάνος του Ρουμ
Ο αδελφός του Μαλίκ Σαχ σφετερίστηκε τον θρόνο αλλά ο Μεσούντ κατέλαβε το Ικόνιο με την βοήθεια των Δανισμενδιδών, νίκησε τον Μαλίκ Σαχ (1116) τον θανάτωσε και τον τύφλωσε. Ο Μεσούντ Α΄ αργότερα στράφηκε εναντίον των Δανισμενδινών και κατέκτησε τα εδάφη τους, ξεκίνησε κατόπιν να οικοδομεί το Τζαμί του Αλαεντίν στο Ικόνιο που ολοκληρώθηκε το 1221. Στα τέλη της βασιλείας του ο Μεσούντ Α΄ βρέθηκε αντιμέτωπος με τους δυτικούς Σταυροφόρους που ξεκίνησαν την Β΄ Σταυροφορία με δύο μεγάλους στρατούς, τον έναν οδηγούσε ο Κορράδος Γ΄ της Γερμανίας και τον δεύτερο ο Λουδοβίκος Ζ´ της Γαλλίας. Ο Μεσούντ Α΄ νίκησε και τους δύο στρατούς, τον πρώτο στο Δορύλαιον κοντά στο σημερινό Εσκίσεχιρ (1147) και τον δεύτερο στην Λαοδίκεια κοντά στο σημερινό Ντενιζλί (1148).
Διαδοχή
Ο Μεσούντ Α΄ πέθανε (1156) και τον διαδέχτηκε ο γιος του Κιλίτζ Αρσλάν Β΄. Η μία από τις κόρες του Καμερώ παντρεύτηκε τον Τζελέπη Κομνηνό από την Δυναστεία των Κομνηνών που μεταστράφηκε στο Ισλάμ. Απόγονοι τους ίσως ήταν η Οθωμανική Δυναστεία.
Πηγές
Κατηγορία:Σελτζούκοι Τούρκοι Κατηγορία:Σουλτάνοι του Ρουμ
Πανήγορος
Ο Πανήγορος ήταν μακεδόνας έταιρος που πήρε μέρος στην εκστρατεία του Μέγα Αλέξανδρου. Γιός του Λυκαγόρα, ο Πανήγορος ήταν από τα άτομα που έμειναν στον Πρίαπο μετά την κατάκτηση της πόλης το 334 π.Χ. από τον Μέγα Αλέξανδρο. Ο Μακεδόνας άφησε τον ίδιο μαζί με έναν αδιευκρίνιστο αριθμό στρατιωτών για να διασφαλιστεί η κατοχή της πόλης.
Πηγές
Κατηγορία:Αρχαίοι Μακεδόνες
Τζόρνταν Μίκι
Ο Τζόρνταν Γκρέισον Μίκι (Ντάλας, 9 Ιουλίου 1994) είναι Αμερικανός επαγγελματίας καλαθοσφαιριστής. Με ύψος 2,03 αγωνίζεται ως πάουερ φόργουορντ και σέντερ στην Βίρτους Μπολόνια του Πρωταθλήματος Ιταλίας και της Ευρωλίγκα. Έπαιξε κολεγιακό μπάσκετ για το Πολιτειακό Πανεπιστήμιο της Λουιζιάνας πριν επιλεγεί από τους Σέλτικς με την 33η συνολική επιλογή στο ντραφτ του ΝΒΑ το 2015.
Σταδιοδρομία στο λύκειο
Ο Μίκι παρακολούθησε το Άρλινγκτον Γκρέις Πρεπ για τρία χρόνια, καθοδηγώντας την ομάδα σε ένα πολιτειακό πρωτάθλημα κατά τη διάρκεια της νεανικής του χρονιάς, πριν μεταγραφεί στην Ακαδημία Πράιμ Πρεπ το 2012. Κατά τη διάρκεια της μοναδικής του χρονιάς με το Πράιμ Πρεπ την περίοδο 2012–13, είχε μέσο όρο 16 πόντους, 10 ριμπάουντ και δύο τάπες ανά παιχνίδι. Θεωρούμενος στρατηλάτης τεσσάρων αστέρων από το ESPN.com, κατατάχθηκε ως ο υπ' αριθμόν 12 πάουερ φόργουορντ και ο υπ' αριθμόν 38 παίχτης στη χώρα το 2013.
Κολεγιακή πορεία
Ο Μίκι συνέβαλε άμεσα όταν ξεκίνησε τη χρονιά του στο LSU το 2013–14, έχοντας νταμπλ-νταμπλ σε κάθε έναν από τους τρεις πρώτους αγώνες του. Ξεκίνησε ως βασικός και στα 34 παιχνίδια των Τάιγκερς και είχε μέσο όρο 12,7 πόντους και 7,9 ριμπάουντ ανά παιχνίδι. Έγινε επίσης ο δεύτερος Τίγρης στην ιστορία του προγράμματος που αποκρούει τουλάχιστον 100 σουτ σε έναν χρόνο, πλησιάζοντας τον Σακίλ Ο'Νιλ. Κέρδισε πολλά βραβεία την περίοδο 2013–14, συμπεριλαμβανομένων των: Δεύτερης Ομάδας των Προπονητών του SEC, Ομάδας των Πρωτάρηδων του SEC, Αμυντικής Ομάδας του SEC, Πρωτάρη της Χρονιάς της Λουιζιάνας LSWA και Δεύτερης Ομάδας της Λουιζιάνας LSWA.
Ως δευτεροετής σπουδαστής τη χρονιά 2014–15, ο Μίκι ηγήθηκε της χώρας σε τάπες ανά παιχνίδι (3,6), μαζί με 15,4 πόντους και 9,9 ριμπάουντ. Αποκρούει τουλάχιστον έξι σουτ σε τέσσερις συνεχόμενες αναμετρήσεις από τις 18 Δεκεμβρίου έως τις 3 Ιανουαρίου. Ωστόσο, υπέφερε από παρατεταμένους τραυματισμούς στον ώμο και στον αστράγαλο καθ' όλη τη διάρκεια της δευτεροετούς του χρονιάς, αλλά έπαιξε με τον πόνο. Στον δεύτερο γύρο του τουρνουά NCAA, συγκέντρωσε 12 πόντους, 14 ριμπάουντ και έξι τάπες, αλλά οι Τάιγκερς προηγήθηκαν από την Πολιτεία της Βόρειας Καρολίνας, με 66–65. Κέρδισε και πάλι πολλά βραβεία τη χρονιά 2014–15, συμπεριλαμβανομένων των: Πρώτης Ομάδας των Προπονητών SEC, Πρώτης Ομάδας AP του SEC, Αμυντικής Ομάδας SEC, Ομάδας Περιφέρειας NABC και Ομάδας Περιφέρειας USBWA.
Στις 31 Μαρτίου 2015, δήλωσε για το ντραφτ του ΝΒΑ, παραιτούμενος τα δύο τελευταία χρόνια της επιλεξιμότητάς του στο κολέγιο.
Περίοδος 2015–16
Στις 25 Ιουνίου 2015, ο Μίκι επιλέχθηκε με την 33η συνολική επιλογή στο ντραφτ του NBA του 2015 από τους Μπόστον Σέλτικς. Στις 20 Ιουλίου, υπέγραψε με τους Σέλτικς αφού έπαιξε με την ομάδα στα θερινά πρωταθλήματα της Γιούτα και του Λας Βέγκας. Τους πρώτους δυόμισι μήνες της περιόδου 2015–16, πέρασε το μεγαλύτερο μέρος του χρόνου του στο NBA Development League παίζοντας με τους Μαιντ Ρεντ Κλόους, τη θυγατρική ομάδα της Βοστώνης στη D-League. Μεταξύ 28 Οκτωβρίου και 18 Ιανουαρίου, έπαιξε τρία παιχνίδια για τους Σέλτικς και 21 παιχνίδια για τους Ρεντ Κλόους.
Στις 5 Ιανουαρίου 2016, ο Μίκι ανακηρύχθηκε παίχτης του μήνα του NBA Development League για τον Δεκέμβριο του 2015, και έγινε ο πρώτος παίκτης στην ιστορία της ομάδας των Ρεντ Κλόους που έλαβε τα βραβεία του παίχτη του μήνα. Οδήγησε το Μέιν με επίδοση 7–2 (6–2 σε αγώνες που έπαιξε) και είχε μέσο όρο 19,6 πόντους, 10,5 ριμπάουντ, 5,3 τάπες και 1,8 ασίστ ανά παιχνίδι. Στις 6 Δεκεμβρίου, πέτυχε 32 πόντους και 13 ριμπάουντ σε μία νίκη με 110–97 επί των Ίρι Μπέι Χοκς και στις 31 Δεκεμβρίου σημείωσε τριπλ νταμπλ με 13 πόντους, 13 ριμπάουντ και 10 τάπες, υψηλό χρονιάς, στην νίκη με 119–112 επί των Τέξας Λέτζεντς. Στις 18 Ιανουαρίου, ανακλήθηκε από τους Σέλτικς μετά από διάστρεμμα στον αστράγαλό του δύο ημέρες πριν, ενώ έπαιζε για τους Ρεντ Κλόους Claws. Στις 29 Ιανουαρίου, επιλέχτηκε στην ομάδα Ανατολής All-Star για το NBA D-League All-Star Game του ΝΒΑ D-League του 2016, έγινε ο 13ος παίχτης στην ιστορία των Ρεντ Κλόους που κέρδισε μία διάκριση All-Star. Ωστόσο, αποκλείστηκε από τον αγώνα All-Star λόγω του τραυματισμού του στον αριστερό αστράγαλο και αντικαταστάθηκε στην ομάδα της Ανατολής από τον Κιθ Μπένσον. Ο Μίκι συνέχισε να αγωνίζεται σε επτά από τους 10 αγώνες των Σέλτικς μετά το διάλειμμα για το All Star, λαμβάνοντας περιορισμένα λεπτά. Κατά τη διάρκεια αυτής της περιόδου, κατέγραψε τις περισσότερες τάπες σε έναν αγώνα της χρονιάς σε λιγότερο από δύο λεπτά δράσης απέναντι στους Μέμφις Γκρίζλις στις 9 Μαρτίου. Την επόμενη μέρα, επέστρεψε στους Ρεντ Κλόους για πρώτη φορά από τις 18 Ιανουαρίου για ένα πέρασμα ενός αγώνα. Έλαβε άλλες τρεις αναθέσεις στο Μέιν στις 13 Μαρτίου, 5 Απριλίου και 7 Απριλίου. Σε 25 αγώνες (23 κανονική περίοδος, δύο πλέι οφ) για το Μέιν τη χρονιά 2015–16, είχε μέσο όρο 17,8 πόντους, 10,2 ριμπάουντ, 1,2 ασίστ και 3,9 τάπες ανά παιχνίδι.
Περίοδος 2016-17
Ο Μίκι εμφανίστηκε σε οχτώ από τους πρώτους 19 αγώνες των Σέλτικς τη χρονιά 2016–17. Κατά τη διάρκεια αυτής της διαδρομής, σημείωσε οχτώ πόντους με 4 στα 4 σουτ εντός πεδιάς σε 19 λεπτά απέναντι στους Ντένβερ Νάγκετς στις 6 Νοεμβρίου. Στις 11 Ιανουαρίου έναντι της Ουάσιγκτον, ο Μίκυ ξεκίνησε την πρώτη του συμμετοχή ως βασικός ως αντικαταστάτης του τραυματία Αμίρ Τζόνσον. Σε 14 λεπτά, σημείωσε τέσσερις πόντους, δύο ριμπάουντ, μία ασίστ και μία τάπα στη νίκη με 117–108 επί των Ουίζαρντς. Κατά τη διάρκεια της περιόδου 2016–17, έλαβε πολλαπλές αποστολές στους Μέιν Ρεντ Κλόους, τη θυγατρική της D-League των Σέλτικς. Στις 13 Ιουλίου 2017, αποχώρησε από τους Σέλτικς.
Μαϊάμι Χιτ (2017–2018)
Στις 20 Αυγούστου 2017, υπέγραψε με τους Μαϊάμι Χιτ. Στις 16 Δεκεμβρίου 2017, σημείωσε εννέα πόντους ερχόμενος από τον πάγκο, σε μία νίκη με 90-85 επί των Λος Άντζελες Κλίπερς. Τον Μάιο του 2018, οι Χιτ απέρριψαν την επιλογή των 1,6 εκατομμυρίων δολαρίων στο συμβόλαιο του Μίκι, καθιστώντας τον ελεύθερο.
Κίμκι (2018–2019)
Στις 26 Ιουλίου 2018, υπέγραψε μονοετές συμβόλαιο με τη ρωσική ομάδα ΜΚ Κίμκι του Πρωταθλήματος VTB και της Ευρωλίγκα. Την πρώτη του χρονιά στην Ευρωλίγκα, είχε 14,2 πόντους, 5,0 ριμπάουντ και 1,1 μπλοκ παίζοντας περίπου 23 λεπτά κατά μέσο όρο.
Ρεάλ Μαδρίτης (2019–2020)
Στις 15 Ιουλίου 2019, υπέγραψε διετές συμβόλαιο με την ισχυρή ισπανική ομάδα Ρεάλ Μαδρίτης. Στις 16 Φεβρουαρίου 2020, κατέκτησε το Κύπελλο Ισπανίας. Τη σεζόν 2019-20, είχε 9,0 πόντους, 4,2 ριμπάουντ και 1,0 μπλοκ σε 26 ματς στην Ευρωλίγκα (16.30” μέσο όρο στο παρκέ).